欽定古今圖書集成/博物彙編/藝術典/第038卷

以2024年12月26日从维基文库导出

← 博物彙編 藝術典 第三十七卷

欽定古今圖書集成

博物彙編 第三十八卷

博物彙編 藝術典 第三十九卷 →

姊妹计划: 数据项

欽定古今圖書集成博物彙編藝術典

第三十八卷目錄

醫部彙考十八

黃帝素問十八〈刺瘧篇第三十六　氣厥論篇第三十七〉

藝術典第三十八卷

醫部彙考十八醫部彙考十八

《黃帝素問十八》

《黃帝素問十八》

《刺瘧篇第三十六》

《刺瘧篇第三十六》

張志聰曰：此承上章以記「刺瘧之法，故不曰論。」

足太陽之瘧，令人腰痛頭重，寒從背起，先寒後熱，熇 熇暍暍然熱止，汗出難已，刺郄中出血。

王冰曰：「足太陽脈，從巔入絡腦，還出別下項，循肩髆內挾脊；其支別者，從髆內左右別下貫胛，過髀樞，故令腰痛頭重。寒從背起，熇熇甚熱狀，暍暍亦熱甚也。太陽不足，故先寒，寒極則生熱，故後熱也。熱生是為氣虛，熱止則為氣復，氣復而汗反出，此邪氣盛而真不勝，故難已。」 郄中即委中，在膕中央，約文中動脈，足太陽脈之所入也，刺可入同身寸之五分，留七呼，若灸者可灸三壯。

馬蒔曰：「此言膀胱經之瘧證也。腰痛頭重，寒從背起者，足太陽經脈病也。其先寒者，固以熱極生寒；而後寒者，亦以寒極則熱，但先寒之寒，則內熱之極耳。《熇熇》、暍暍者，熱盛之狀也。熱生本為真氣虛，熱止則為真氣復，今氣復而汗反出，是乃邪氣盛而真氣不勝，故此瘧難已。當刺郄中，以出其血。」 郄中者，即委中穴，係《本經》也。

張志聰曰：此論三陰三陽經氣之為病也。「太陽是動病者，腰似折衝頭痛。太陽標陽而本寒，故先寒後熱；背為陽，故寒從背起也。熇熇如火之熾，暍暍暑熱氣也，太陽乃日中之陽火，故熇熇暍暍然也。如熱在氣分者，熱止汗出，其病則愈，此乃經氣之兼證，故病難全已，當刺郄中出血，以瀉在經之邪焉。謂郄中出血」 者，是。當取項上之絡郄，腰下之浮郄也。

足少陽之瘧，令人身體解㑊，寒不甚，熱不甚，惡見人， 見人心惕惕然，熱多汗出甚，刺足少陽。〈解懈同㑊音亦惡去聲〉

王冰曰：「寒不甚，熱不甚，以陽氣未盛，故令其然。膽與肝合，肝虛則恐邪薄其氣，故惡見人，見人心惕惕然也。邪盛則熱多中風，故汗出，足少陽俠谿主之。俠谿在足小指次指岐骨間，本節前陷者中，少陽之榮，刺可入同身寸之三分，留三呼，若灸者可灸三壯。」

馬蒔曰：「此言膽瘧之證也。足少陽之瘧，令人身體解㑊，如見人則此心惕惕然而恐懼也。蓋膽本屬木，木邪盛則胃受之，胃熱盛則惡人，但胃氣虛，見人則有恐懼意耳。《陽明脈解篇》謂陽明盛則喘而惋，惋則惡人者是也。及其後也，熱多汗出甚」 ，正以熱盛則熱多而中風則汗出，當刺足少陽本經之穴耳。

張志聰曰：少陽主初生之氣，病則生陽不升，故身體懈惰。少陽主樞，寒不甚，熱不甚，樞象也。膽病者，心中憺憺，恐人將捕之。少陽相火主氣，故熱多。少陽所生病者，汗出當取俠谿，此足少陽之榮也。

足陽明之瘧，令人先寒洒淅，洒淅寒甚，久乃熱，熱去 汗出，喜見日月光火，氣乃快然，刺足陽明跗上。

王冰曰：「陽虛則外先寒，陽虛極則復盛，故寒甚久乃熱也。熱去汗已，陰又內強，陽不勝陰，故喜見日月光火，氣乃快然也。跗上，衝陽穴也，在足跗上同身寸之五寸，骨間動脈，上去陷谷同身寸之三寸，陽明之原，刺可入同身寸之三分，留十呼，若灸者可灸三壯。」

馬蒔曰：此言胃瘧之證也。足陽明之瘧，令人先寒洒淅，其寒最甚，久乃寒變為熱。蓋以熱盛則外先寒而久，寒久則始變而為熱，至於熱去則汗出，亦邪氣勝而真氣不勝故也。喜見日月光，又欲見火氣，乃快然。「《陽明脈解篇》謂陽明之脈病，惡人與火。」 蓋陽明本多氣多血，熱邪盛則惡人與火，而今反喜之者，乃胃氣之虛故也。當刺足陽明跗上之「衝陽穴」 耳。

張志聰曰：「陽明者，兩陽合明，陽熱光明之氣也。病則反其本而洒淅寒甚，熱去汗出，則病氣去而喜見光明，復其陽明之本氣也。本氣復而仍取足陽明者，經邪未去也，故當取足跗上衝陽，此足陽明原也。按三陰三陽之病，論在六氣，則不涉經絡之有形，是以見太陽之先寒後熱，少陽之寒熱從樞，如少陰之標寒」 本熱。此病無形之六氣也。又如《膽》。

病之恐人將捕脾土之灌溉四旁。少陰之嘔吐，厥陰之腰痛，是又涉於有形之經。當知經不離乎氣，氣不離乎經。可分而可合者也。能明乎經氣之理。進乎道矣。

足太陰之瘧，令人不樂，好太息，不嗜食，多寒熱，汗出， 病至則善嘔，嘔已乃衰，即取之。〈樂音洛好去聲〉

王冰曰：「心氣流於肺則喜，今脾臟受病，心母救之，火氣下入於脾，不上行於肺，足太陰脈支別者，復從胃上鬲注心中，故令人不樂好太息也。脾主化穀，榮助四旁，今邪薄之，諸臟無稟，土寄四季，王則邪氣交爭，故不嗜食，多寒熱而汗出。又脈入腹屬脾絡胃，上鬲挾咽，故病氣來至則嘔，嘔已乃衰退也。待病衰去，即」 取之。井。俞，公孫也。公孫在足大指本節後同身寸之一寸，太陰絡也，刺可入同身寸之四分，留七呼，若灸者可灸三壯。

馬蒔曰：此言脾瘧之證也。心之志為喜，今子既受病，母必憂之，乃不樂，惟不樂，故好太息也。脾主化穀，邪氣薄之，故不嗜食。脾之外為三陽經，脾之內為三陰經，正陰陽出入之界，故多寒亦多熱也。張志聰曰：「足太陰脾土主氣，主灌四臟，心肺居上為陽，肝腎居下為陰，脾為孤臟，中央土間於陰陽之間，膻中者，臣使」 之官，喜樂出焉。膻中乃宗氣之所居，上出於肺，以司呼吸。《經》云：「心系急則氣道約，約則不利，故太息以伸出之，令人不樂。」 好太息者，足太陰病瘧，而上及於心肺也。腎病者，寢汗出，肝脈緩甚為善。嘔，所生病者，為嘔逆汗出。病至則善嘔者，下及於肝腎也。病至者，言病至於肝臟則善嘔，嘔已則肝臟之病已衰，而即當取之。蓋言脾瘧而病至於四臟，見四臟之病已衰，而即當取之足太陰也。不嗜食，多寒熱，太陰之本病也。脾病而不能轉輸，故不嗜食。太陰居中土，間於陰陽之間，故多寒熱也。

足少陰之瘧，令人嘔吐，甚多寒熱，熱多寒少，欲閉戶 牖而處，其病難已。

王冰曰：「足少陰腎脈，貫肝鬲，入肺中，循喉嚨，故嘔吐甚，多寒熱也。腎為陰臟，陰氣生寒，今陰氣不足，故熱多寒少。胃陽明脈病，欲獨閉戶牖而處，今謂胃土病證，反見腎水之中，土刑於水，故其病難已也。太鍾太谿悉主之。太鍾在足內踝後街中，少陰絡也，刺可入同身寸之三分，留七呼，若灸者可灸三壯。太谿在足內踝後跟骨上動脈陷者中，少陰俞也。」 刺可入同身寸之三分，留七呼，若灸者可灸三壯。

馬蒔曰：「此言腎瘧之證也。」

張志聰曰：足太陰寒水主氣，故嘔吐甚。少陰標陰而本熱，故多寒熱，熱多寒少，本氣勝也。大凡病熱多而陽氣勝者，易愈；寒多而陰氣勝者，難已。欲閉戶牖而處者，陰寒甚也，故其病難已。《本經》曰：陽盡而陰盛，故欲獨閉戶牖而居　。王芳侯曰：陽熱甚者，宜刺泄其邪，陰盛故不言刺也。

足厥陰之瘧，令人腰痛，少腹滿，小便不利，如癃狀，非 癃也，數便，意恐懼，氣不足，腹中悒悒，刺足厥陰。〈癃音隆數 音朔悒音邑〉

王冰曰：「足厥陰脈，循股陰入毛中，環陰氣，抵少腹，故病如是。癃，謂不得小便也。悒悒，不暢之貌。刺足厥陰，太衝主之，在足大指本節後同身寸之二寸陷者中，厥陰俞也，刺可入同身寸之三分，留十呼，若灸者可灸三壯。」

馬蒔曰：「此言肝瘧之證也。癃非真癃也，數欲小便之意耳。腎之志為恐，故恐懼者，腎氣不足，且腹中悒悒然而不暢也，當刺足厥陰之穴耳。李東垣治足六經瘧方：足太陽用羌活加生地黃湯、柴胡加桂湯；足陽明，桂枝二白虎、黃芩芍藥加桂湯；足少陽小柴胡湯；足太陰，小建中湯、異功散；足少陰小柴胡半夏湯；足」 厥陰四物元胡苦練附子湯雖未必盡中病情，姑備此以俟採擇。

張志聰曰：腰痛少腹滿，厥陰之經證也。木乃水中之生陽，故肝主疏泄水液。如癃非癃，而小便頻數不利者，厥陰之氣不化也。志意者，所以御精神，收魂魄。《經》云：「肝氣虛則恐。」 蓋肝臟之神魂不足，故意恐懼也。木主春生之氣，厥陰受邪，故生氣不足。木鬱不達，故腹中悒悒也。

肺瘧者，令人心寒，寒甚熱，熱間善驚，如有所見者，刺 手太陰陽明。〈間去聲〉

王冰曰：「刺手太陰，列缺主之。列缺在手腕後同身寸之一寸半，手太陰絡也，刺可入同身寸之三分，留三呼，若灸者可灸五壯。陽明穴，合谷主之。合谷在手大指次指岐骨間，手陽明脈之所過也，刺可入同身寸之三分，留六呼，若灸者可灸三壯。」 馬蒔曰：「上文言足之六經已盡矣，而此下五節，又以肺心肝脾腎言之」 ，其肝脾腎。已為上文足三陰。

之瘧，而後又重言其詳耳。此節言肺瘧之證也。肺瘧令人心寒者，邪盛乘所不勝也。寒甚則熱，熱間善驚，如有所見者，心氣不足，肺邪有餘所致也。當刺手太陰肺經與手陽明大腸經耳。

張志聰曰：「肺者心之蓋，故令人心寒熱。心氣虛則善驚，如有所見。《經》云：『心者，神之舍也』。」 神精亂而不轉，卒然見非常物　。盧之頤曰：「邪不干臟，列臟證者，非真臟之病，乃臟募之氣化證也　。」 莫仲超曰：邪入於五臟六腑募原之間，不干臟腑之氣，則為間日之瘧；干臟腑之氣，則為五臟六腑之瘧；涉於三陰三陽，則為六經之瘧。故曰：「瘧者。風寒之氣不常也。」

心瘧者，令人煩心，甚欲得清水，反寒多不甚熱，刺手 少陰。

王冰曰：「刺手少陰神門王之神門，在掌後銳骨之端陷者中，手少陰俞也。刺可入同身寸之三分，留七呼，若灸者可灸三壯。」

馬蒔曰：「此言心瘧之證也。煩心者，心熱則煩且甚，故欲得水以救之。惟其熱甚則反寒多，蓋熱極生寒也，寒既久則火少衰，所以不甚熱也，當刺手少陰心經之穴耳。」

肝瘧者，令人色蒼蒼然，太息，其狀若死者，刺足厥陰 見血。

王冰曰：「刺足厥陰見血，中封主之。中封在足內踝前同身寸之一寸半陷者中，仰足而取之，伸足乃得之，足厥陰經也。刺出血止。常刺者，可入同身寸之四分，留七呼，若灸者可灸三壯。」

馬蒔曰：「此又言肝瘧之證也。上文言足厥陰之瘧，令人腰痛，少腹滿，小便不利，如癃狀，恐懼氣不足，腹中悒悒然不止，此在經而不在臟也。肝色蒼蒼然者，色不明潤也。太息者，病氣不舒也。其狀若死者，厥陰為陰之盡，而邪氣入深，身不能動也。當刺足厥陰肝經之穴以出血耳。」

張志聰曰：「蒼乃東方之青色，肝主色，故令人色蒼蒼。」 然膽病者善太息，膽附于肝，故肝病必及于膽。肝膽主春生之氣，膽氣升則臟腑之氣皆升，生陽不升，故其狀若死。

「脾瘧」者，令人寒，腹中痛，熱則腸中鳴，鳴已汗出，刺足 太陰。

王冰曰：「刺足太陰，商丘主之。商丘在足內踝下微前陷者中，足太陰經也。刺可入同身寸之三分，留七呼，若灸者可灸三壯。」

馬蒔曰：「此又言脾瘧之證也。上文言足太陰之瘧，令人不樂，好太息，不嗜食，多寒熱，汗出，病至則善嘔，嘔已乃衰，然在經而不在臟也。腹中痛者，脾脈病也。熱則腸中鳴，水與火相擊而成聲也。鳴已汗出，熱久邪散也，當刺足太陰脾經之穴耳。」

張志聰曰：「脾為陰中之至陰，故令人寒。腹乃脾土之郛郭，故腹中痛。」 濕熱下行則腸鳴，上蒸則汗出也。鳴已汗出者，下行極而上也。

「腎瘧者，令人洒洒寒，腰脊痛，宛轉大便難，目眴眴然， 手足寒」，刺足太陽少陰。

王冰曰：「刺足太陽委中、少陰，太鍾主之，取如前《足少陰瘧》中法。」

馬蒔曰：「此又言腎瘧之證也。上文言足少陰之瘧，令人嘔吐甚，多寒熱，熱多寒少，欲閉戶牖而處，其病難已，然在經而不在臟也。腰者腎之腑，今腎有熱，則令人洒洒寒，腰脊痛也，宛轉而難於轉身也。『大便難，以腎主二便，而腎氣不足，故大便難也。目眴眴然，水虧則火盛，故目不明也。當刺足太陽膀胱經，與足少陰』」 腎經之穴耳。李東垣「治五臟瘧方，肺瘧用黃芩加芍藥湯；心瘧用桂枝黃芩湯；肝瘧用四逆湯、通脈四逆湯；脾瘧用小建中湯、芍藥甘草湯；腎瘧用桂枝加當歸芍藥湯；胃瘧用理中湯丸。」 雖未必盡中病情，姑備此以俟採擇。

張志聰曰：足少陰寒水主氣，故「令人洒洒寒。」 腰乃腎之腑，故腰脊痛而欲其宛轉也。腎開竅于二陰，故「大便難。」 「眴眴」 ，目搖動而不明。骨之精為瞳子，故「目眴眴然也。」 腎主生氣之原，手足為諸陽之本，邪病則有傷生氣，故「手足寒也。」

「胃瘧」者，令人且病也，善饑而不能食，食而支滿腹大， 刺足陽明太陰橫脈出血。

王冰曰：「胃熱脾虛，故善饑不能食，食而支滿腹大，故下文兼刺太陰也。刺足陽明，厲兌、解谿、三里主之。厲兌在足大指次指之端，去爪甲如韭葉，陽明井也，刺可入同身寸之一分，留一呼，若灸者可灸一壯。解谿在衝陽後同身寸之三寸半，腕上陷者中，陽明經也。刺可入同身寸之五分，留五呼，若灸者可灸三壯。三里」在膝下同身寸之三寸。「骨外廉，兩筋肉分間，陽明合也」，刺可入同身寸之一寸，留七呼，若灸者可灸三壯。然足陽明取此三穴足

太陰刺其橫脈出血也。橫脈，謂足內踝前。斜過大脈，則太陰之經脈也。

馬蒔曰：「此言胃瘧之證也。上文言足陽明之瘧，令人先寒，洒淅洒淅寒甚，久乃熱，熱去汗出，喜見日月光火，氣乃快然然，在經而不在腑也。又以胃瘧重言者，蓋胃為六腑之長也，且將也。將病之時，善饑而不能食，縱有所食，而支滿腹大，以胃熱脾虛也。當刺足陽明胃經，足太陰脾經之橫脈出血。」 張志聰曰：「胃主受納水穀，故胃瘧者，令人病饑而不能食。中焦受邪，不能主化，故支滿腹大。」 橫脈，脾胃之橫絡脈也。

瘧發，身方熱，刺跗上動脈，開其空，出其血，立寒。

王冰曰：「刺跗上動脈，則陽明之脈也。陽明之脈，多血多氣，熱盛氣壯，故出其血而立可寒也。」

馬蒔曰：「此言瘧發將欲熱者，當有刺之之法也。凡瘧發身方熱，則刺跗上之動脈，當足衝陽穴也。蓋足陽明胃經者，乃五臟六腑之長也，故取其穴以刺之，開其空，出其血，其瘧立可寒矣。」

張志聰曰：「此言瘧之寒熱，乃病在陰陽之氣分，當取於陽明太陰焉。夫三陽主表，三陰主裏，瘧發身方熱，是邪將出於表陽。陽明者，兩陽合明，間於二陽之間，主行氣於周身，陽盛之氣也。故當取陽明之衝陽，搖鍼以開其穴，瀉出其血，則陽熱去而立寒矣。」

瘧方「欲寒」，刺手陽明太陰，足陽明太陰。

王冰曰：「此亦謂開穴而出其血也，當隨四經之井俞而刺之。」

馬蒔曰：「此言瘧發將欲寒者，當有刺之之法也。凡瘧發，身方欲寒，雖未發熱，而熱盛將寒也。肺為氣之主，而胃為六腑之先，脾為五臟之主，腸胃為海，當刺此四經，開其空以出其血，則可以無寒矣。張志聰曰：『夫身半以上為天，身半以下為地，手太陰陽明主天，足太陰陽明主地，故從腰以上者，手太陰陽明皆主之；從腰以下者，足太陰陽明皆主之』。」 又陽者天氣也，主外。陰者地氣也，主內。瘧方欲寒，是邪將入於裏陰。故當刺手足陽明太陰。使天地陰陽之氣上下，外內和平，而無偏陰之患矣。

瘧，脈滿大急，刺背俞，用中鍼，旁五胠俞各一，適肥瘦， 出其血也。〈胠去魚切〉

王冰曰：「瘦者淺刺少出血，肥者深刺多出血。」 背俞謂大杼。五胠俞謂譩譆。馬蒔曰：「此言瘧脈滿大急者，當有刺之之法也。」 張志聰曰：「此言瘧病在經絡者，當取其背俞焉。蓋經脈內合五臟五行之氣，五臟之俞在背，故當取《背俞》以瀉之。脈滿大急者，邪盛於經脈中也。胠俞者，五臟俞之旁，近於胠脅，乃魄戶、神堂、魂門」 、意舍，志室也。

瘧，脈小實急，灸脛少陰，刺指井。

王冰曰：「灸脛少陰，是為復溜，復溜在內踝上同身寸之二寸陷者中，足少陰經也。刺可入同身寸之三分，留三呼，若灸者可灸五壯。刺指井，謂刺至陰，至陰在足小指外側，去爪甲角如韭葉，足太陽井也。刺可入同身寸之一分，留五呼，若灸者可炙三壯。」

馬蒔曰：此言脈有小實急者，而有灸刺之法也。蓋足少陰之井在足心，名涌泉穴，故不曰「指。」 今曰「指井」 ，則是足太陽膀胱之井穴，至陰與腎為表裏，故刺之耳。

張志聰曰：此言經脈之氣虛陷者，宜灸足少陰也。蓋經脈之氣，發原於少陰。腎臟脈小者，脈氣虛也。《經》云：諸急為寒。小實急者，脈氣虛寒，而邪氣實也。艾名冰臺，能於水中取火，能啟陷下之陽。故當灸少陰脛下之太谿，以啟經脈之生氣。刺足小指之井穴，以瀉經脈之實邪。

瘧，脈滿大急，刺背俞，用五胠俞、背俞各一，適行至於 血也。

王冰曰：「謂調適肥瘦，穴度深淺，循三備法而行鍼，令至於血脈也。」 背俞，謂大杼。五胠俞，謂譩譆。馬蒔曰：「此重言瘧脈滿大急者之刺法也。適行至於血者，即適肥瘦，出其血也。」

張志聰曰：此復申明背俞與胠俞之經氣相通也。曰背俞五胠俞，背俞各一者，言背旁之五胠俞，與背俞，各刺其一也。背俞者，離脊骨兩旁各一寸五分，乃五臟之俞也。胠俞者，去脊骨兩旁各三寸，近於胠脇，乃五臟神氣之所舍。故曰「魄戶」 者，謂肺藏魄也。曰「神堂」 者，謂心藏神也；曰「魂門」 者，謂肝藏魂也；曰「意舍」 者，謂脾藏意也；曰志室者，謂腎藏志也。此胠俞與背俞之氣相通，故當各取之，適其肥瘦，以行其鍼，而至於出血也。此蓋言邪盛於血脈者，取五胠俞，甚而及於五臟者，兼取背俞。是以上節之灸脛，此下之用藥，亦少有別焉　。莫子晉曰：「血。」

者。神氣也。故病在經脈而邪傷血者。宜取臟神所舍之俞。然經脈內合五臟。故又當兼取其背俞也。

瘧，脈緩大虛，便宜用藥，不宜用鍼。

王冰曰：「緩者中風，大為氣實，虛者血虛，血虛氣實，風又攻之，故宜藥治以遣其邪，不宜鍼瀉而出血也。」

馬蒔曰：「此言瘧脈緩大虛者，當用藥而不用鍼也。蓋瘧脈緩大，與前滿大、急小實急者異矣。而又兼虛，則便宜用藥以調理之，不宜輕用鍼以出血也。若出血則益虛矣。」

張志聰曰：此承上文而言五臟之經氣虛者，便於用藥，而不宜用鍼也。脈緩大虛，血氣兩虛也。《靈樞經》云：「少氣者，則陰陽俱不足，補陽則陰竭，瀉陰則陽脫。如是者，可將以甘藥，不可飲以至劑。如此者弗灸，不已者因而瀉之，則五臟氣壞矣。」 上節論經脈生始之原，本於足少陰腎，此言經俞血氣，又五臟五行之所生。然有邪有正，有實有虛，而灸刺用藥，各有所宜也。

凡治瘧，先發如食頃，乃可以治，過之則失時也。

王冰曰：「先其發時，真邪異居，波隴不起，故可治。過時則真邪相合，攻之則反傷真氣，故曰失時。」 馬蒔曰：「此言治瘧，貴在未發之前，其時候止如食頃，即可以治之也。前篇曰：『無刺熇熇之熱，無刺渾渾之脈，無刺漉漉之汗，為其氣逆，未可治也。又曰：『方其盛時必毀，因其衰也，事必大昌』。又曰：『瘧之未發也，陽未并陰，陰未』』」 并陽，因而調之，真氣得安，邪氣乃亡。故「工不能治其已發，為其氣逆也。」 皆言當治之於未發之先，而不可治之於已發之後耳。此則言治之於未發之先者，其時候止如一食之頃，或用鍼，或用藥，即可以治之矣。若過此食頃，而至於已發，則失時不可為矣。

張志聰曰：「此論治瘧母先後，其時先發如食頃者，俟其瘧發如一飯之頃，而後取之，方其衰也，乃可以治。若太過之，則又失其時矣。」

諸瘧而脈不見，刺十指間出血，血去必已，先視身之 赤如小豆者，盡取之。

馬蒔曰：「此言諸瘧之脈不見者，當有刺之之法也。諸瘧而脈不見，邪盛故脈沈，當刺手足十指間井穴出血，血去則瘧可已。又必先視其身之赤如小豆者，盡取之以出血也。」

張志聰曰：「此言邪在皮膚氣分者，宜刺十指之井穴也。瘧在氣分，故不見於脈，脈不見者，謂不見滿大急之脈也，當刺十指之井穴出血，血去其病立已。蓋所出為井，乃經氣始相交會之處，故刺之可泄氣分之邪。身有赤如小豆者，邪在膚表，氣分有傷，澹滲皮膚之血，故赤如小豆，當先取而去之。此言邪在經脈之」 血，與「澹滲皮膚之血」 ，所見脈證不同，而取刺亦各有別。

十二、瘧者，其發各不同時。察其病形，以知其何脈之 病也。「先其發時，如食頃而刺之，一刺則衰，二刺則知， 三刺則已。不已，刺舌下兩脈出血；不已，刺郄中盛經 出血。又刺項已下俠脊者必已。舌下兩脈者，廉泉也。」

王冰曰：「察其病形，以知其何脈之病，言隨其形證而病脈可知也。郄中盛經，並足太陽之脈氣也。郄中，則委中也。俠脊者，謂大杼、風門、熱府穴也。大杼在項第一椎下兩旁相去各同身寸之二寸半陷者中，刺可入同身寸之三分，留七呼，若灸者可灸五壯。風門、熱府在第二椎下兩旁，各去同身寸之一寸半，刺可入同身寸之五分，留七呼，若灸者可灸五壯。舌下兩脈者，廉泉也，在頷下結喉上，舌本下，陰維任脈之會，刺可入同身寸之三分，留三呼，若灸者可灸三壯。」

馬蒔曰：「此言刺十二經之瘧者，當曲盡刺之之法也。十二經之瘧，其發各不同時，察其病形，以知其何經脈氣之病。先其發時，如食頃而刺之，一刺則勢衰，二刺則知其甚衰，三刺則病已矣。如不已，當刺舌下兩脈出血，乃任脈經之廉泉穴也。如不已，當刺足太陽膀胱經之委中盛經以出血，又兼刺項已下俠脊者」 必已。俠脊者，則大杼風門穴也。張志聰曰：「此言邪在臟腑經脈者，更有刺之之法也。十二瘧者，謂六經五臟胃瘧也。其發各不同者，言厥陰與肝瘧，陽明與胃瘧，太陰與脾瘧，少陰與腎瘧，各有臟腑經氣之不同也。故當時察其病形，或腰痛頭重，或心寒善驚，以知其何脈之病。蓋經脈乃胃腑之所生」 ，五臟之所主，故曰以知何脈之病。先其發時如食頃者，先於未發之前而刺之也。刺之者，以足太陽之瘧取郄中，陽明之瘧取足跗，肺瘧刺手太陰，陽明心瘧刺手少陰也。一刺則病衰，二刺則知，三刺則病已。按上古以小便利，腹中和為知。舌下兩脈，任脈之廉泉穴也。盛經者，謂血氣盛於此也。項以下俠脊者。胠俞。背俞也。蓋任脈。

統任一身之陰，為經絡之海，而臟腑之經俞，皆屬於太陽，故刺本經不愈，而復取任脈及足太陽之郄中、背俞，其病立已也　。楊元如曰：「邪在氣分者，宜後其時以刺之，蓋氣為陽，其性銳，故當避其來銳；邪在血分者，宜先其時以取之，蓋血為陰，其性柔，故當迎而奪之。」

刺瘧者，必先問其病之所先發者，先刺之；「先頭痛及 重者，先刺頭上及兩額、兩眉間出血；先項背痛者，先 刺之；先腰脊痛者，先刺郄中出血；先手臂痛者，先刺 手少陰陽明十指間；先足脛痠痛者，先刺足陽明十 指間出血。」

王冰曰：「先刺陽明十指出血者，邪居之所而瀉之。」 馬蒔曰：「此言凡刺瘧者，必先問其病之所先發者，以先刺之也。瘧發時，先頭痛及重者，先刺頭上上星、百會穴，及兩額之懸顱穴，兩眉間之攢竹穴，以出其血。先項背痛者，先刺其項之風池、風府穴，背之大杼、神道穴，以出其血。先腰脊痛者，先刺委中出血。先手臂痛」 者，先刺手少陰心經，手陽明大腸經，及十指，俱出其血，皆井穴也。先足脛痠痛者，先刺足陽明胃經，及足十指間之井穴，以出其血。張志聰曰：「此言邪中於頭項者，氣至頭項而病；中於背者，氣至背而病；中於腰脊者，氣至腰脊而病；中於手足者，氣至手足而病。必先問其所先發者，先刺之。手少陰陽」 明十指間者，謂十指間之少衝商陽也；足陽明十指間者，足十指間之厲兌也。蓋少陰心臟主血脈，而手足井榮之血氣，皆陽明之所生，是以手足痛者，獨取於少陰陽明　。張兆璜曰：「惟項背之瘧，見證不一，有邪入於風府，隨衛氣上下，而日作早晏者；有邪留於項背，而遇衛氣以日作晏者；有邪留於」 項背之間。而不與衛氣之日作晏者。故概而言之。曰「先刺之。」

《風瘧》：「瘧發則汗出惡風，刺三陽經背俞之血者。」

馬蒔曰：「此言刺風瘧之法也。風瘧之發，刺汗出惡風，當刺足三陽經背俞之血者，即足太陽膀胱俞、足陽明胃俞、足少陽膽俞是也。膀胱俞，十九椎下兩旁，相去脊中各一寸半，鍼三分，留六呼，灸三壯。胃俞，十二椎下兩旁，相去脊中各一寸半，鍼三分，留七呼，灸七壯。膽俞，十椎下兩旁，相去脊中各一寸半，鍼三分，留」 七呼。灸五壯。

張志聰曰：「此言病風瘧者，亦當取足太陽之經也。瘧發則汗出惡風者，表陽之氣虛也。三陽，太陽也。背俞，太陽之經俞也。蓋太陽之氣主表，邪傷太陽，則表氣虛而惡風，故宜瀉太陽之邪。」

胻痠痛甚，按之不可，名曰跗髓病。以鑱鍼鍼絕骨出 血，立已。〈胻何庚切鑱鋤銜切〉

王冰曰：「絕骨，陽輔穴也，取如《氣穴論》中腑俞法。」 馬蒔曰：「此言刺胻痠痛甚之法也。胻痠痛甚，不可按者，按之益痛也，名曰跗髓。有病當以《靈樞》九鍼論中第一鍼曰：鑱鍼者，鍼其足少陽膽經之絕骨穴，以出其血，則病自已矣。」

張志聰曰：「此風邪深入於骨髓中者，宜刺足少陽之絕骨穴。」 蓋少陽之氣主骨也。胻，足骨，跗，足面也。風邪入傷骨髓，故痠痛不可按鑱。鍼主瀉陽熱之氣者也。絕骨在足外踝上三寸動脈中。鍼二分，留七呼。

身體小痛。刺至陰。

馬蒔曰：「此言刺身體小痛之法也。身體小痛，則邪感太陽經，而其邪未深，當刺足太陽膀胱經之井穴，至陰也，在足小指外側，去爪甲如韭葉。鍼一分，留五呼，灸三壯。」

張志聰曰：此言風瘧之病，身體痛者，宜取至陰之經也。脾為陰中之至陰，而外主四支肌肉，故《經》云：「脾絡實則一身盡痛。」 是以身體小痛者，宜刺脾臟之經，蓋亦風木之邪，賊傷脾土也。

諸陰之井無出血，間日一刺。

王冰曰：「諸井皆在指端。足少陰井在足心宛宛中也。」

馬蒔曰：「此承上文而言刺諸陰經井穴之法也。上文言太陽至陰之穴，乃井穴也。凡刺手足六陰經之井穴，慎無出血，當間日一刺之，則其邪氣自泄，不必至於出血也。」

張志聰曰：此承上文而言「手足三陰之井穴，不宜出血。蓋井穴乃經氣之交，故邪在陽之氣分者，宜瀉出其血；病在陰之經，而宜取陰之井者，可間日一刺，則邪氣自泄，不必出血以泄真陰之氣　。」 張兆璜曰：「此申明上文之所謂刺至陰者」 ，當刺至陰之井穴，并申明所謂至陰者，非太陽之至陰也。

瘧不渴，間日而作，刺足太陽，渴而間日作，刺足少陽。

馬蒔曰：「此言瘧有間日而作者，即其渴不渴，而當分經以刺之也。瘧有間日而作，但不渴者，熱未甚也，當刺足太陽膀胱經之穴。亦有間日作而發渴。」

者。熱之甚也。當刺足少陽膽經之穴。蓋邪有淺深。斯有渴不渴之分也。故刺之者。有三陽一陽之異如此。

張志聰曰：「此言瘧之渴與不渴者，又有水火寒熱之氣化也。太陽之上，寒水主之，故不渴者取足太陽。少陽之上，相火主之，故渴者取足少陽。」 間日者，邪入於裏也。夫邪入於裏則渴，是以間二日，或間數日者，有陰陽更勝之或甚或不甚。若陽分之邪入裏，則有水火寒熱之或渴或不渴也。

溫瘧汗不出，為五十九刺。

馬蒔曰：此言刺溫瘧而汗不出者，當另有刺之之法也。五十九刺，見刺熱篇第三十二，《靈樞》熱病第二十三。

張志聰曰：「溫瘧者，得之冬，中於風寒，病氣藏於腎，若汗不出，是邪不能出之於陽，故當為五十九刺。五十九刺者，以第四鍼刺骨也。」

《氣厥論篇第三十七》

《氣厥論篇第三十七》

馬蒔曰：凡寒熱相移，皆氣厥也，故名篇。

《黃帝問》曰：「五臟六腑，寒熱相移者何？」岐伯對曰：「腎移 寒於肝，癰腫少氣。脾移寒於肝，癰腫筋攣。肝移寒於 心，狂隔中。心移寒於肺，肺消。肺消者，飲一溲二，死不 治。肺移寒於腎，為涌水，涌水者，按腹不堅。水氣客於 大腸，疾行則鳴濯濯，如囊裹漿水之病也。」〈腎移寒於肝肝字當 作脾王冰誤作肝〉

王冰曰：「肝臟藏血，然寒入則陽氣不散，陽氣不散則血聚氣澀，故為癰腫，又為少氣也。脾臟主肉，肝臟主筋，肉溫則筋舒，肉冷則筋急，故筋攣也。肉寒則衛氣結聚，故為癰腫。」 心為陽臟，神處其中，寒薄之則神亂離，故狂。陽氣與寒相薄，故隔塞而中不通也。心為陽臟，反受諸寒，寒氣不消，乃移於肺，寒隨心火，內鑠金精，金受火邪，故中消也。然肺臟消鑠，氣無所持，故令飲一而溲二也。金火相賊，故死不能治。肺藏氣，腎主水，夫肺寒入腎，腎氣有餘，腎氣有餘，則上奔於肺，故云「涌水」 也。大腸為肺之腑，然肺腎俱為寒薄，上下皆無所之，故水氣客於大腸。腎受凝寒，不能化液，大腸積水而不流通，故疾行則腸鳴而濯「濯有聲，如囊裹漿而為水病也。」 馬蒔曰：「此因帝以臟腑寒熱相移為問，而先即五臟之移寒者告之也。腎傷於寒而傳於脾，傳其所勝己者，其寒盛矣。惟胃主肉，肉得寒則為堅，堅久則化為熱，故輕則為腫，而重則為癰也。脾病不能運化，故元氣亦衰少矣。又脾移寒於肝，亦傳其所勝己者，其寒盛矣。」 肉寒而衛氣結聚，故為癰腫。肝臟主筋，肉寒而筋脈拘急，故為筋攣之病。又肝移寒於心，傳其我所生之心，心為陽臟，神處其中，今寒薄之而神氣亂離，故為狂。且心脈起於心中，出屬心系下膈，故為隔塞不通等病。又心移寒於肺，傳其所不勝之金，金被火刑，肺精燥爍，故為肺消。肺消者，飲雖止於一分，而溲則倍之，入少出多，精氣耗散，故主死不治。又肺移寒於腎，傳其我所生者，則肺寒入腎，腎邪干母，上奔於肺，故為涌水。大腸為肺之腑，今肺腎俱為寒薄，上下皆無所之，其水氣當客於大腸也。方其疾行，則腸中似鳴，濯濯有聲，如以囊裹漿，此乃水之病耳。

張志聰曰：「帝突問臟腑寒熱相移，則為何如之病？」 蓋承上章而復論瘧氣之厥逆也。寒熱者，邪正陰陽之氣也。如邪舍於臟腑募原之間，陰陽外內相乘，則為往來之寒熱。如臟邪傳移於臟，腑邪傳移於腑，則為氣厥之變病矣。是以此篇單論五臟六腑，寒熱相移之病也。蓋瘧邪不解，多生變病者，當皆為氣厥之所致也。然瘧不死，人病瘧而有死者，傳臟故也。夫脾主肌肉，寒氣化熱，則腐肉而為癰膿。脾統攝元真之氣，脾臟受邪，故少氣也。肝主血，寒則血凝注，《經》曰：榮氣不行，乃發為癰。肝主筋，故筋攣也。肝為陽臟，而木火主氣，陽并於陽故狂。心居膈上，肝處膈下，母子之氣，上下相通。肝邪上移於心，留於心下，「故為膈中。」 蓋言臟不受邪，五臟之寒熱相移，留薄於臟外而干臟氣，不傷臟真者也。肺受心邪，則不能通調水液，而惟下洩矣。肺為金水之原，寒隨心火消爍肺精，是以飲一溲二者，肺液并消，故為不治之死證。夫在地為水，在天為寒，腎為水臟，肺主生原，是以肺之寒邪下移於腎，而腎之水氣，反上涌於肺矣。大腸乃肺之腑，肺居膈上，故水氣客於大腸。疾行則鳴，濯濯有聲，如以囊裹漿者，水不沾流，走於腸間也　。倪沖之曰：「肺移於腎，肝移於心，傳其我所生也。腎移於脾，脾移於肝，侮其所不勝也。心移於肺，乘其己所勝也。」

脾移熱於肝，則為驚衄。肝移熱於心則死。心移熱於 肺，傳為鬲消。肺移熱於腎，傳為柔痓。腎移熱於脾，傳為虛《腸，澼》，死不可以治。〈痓音熾〉

王冰曰：肝藏血，又主驚，故熱薄之則驚而鼻中血出。兩陽和合，火木相燔，故肝熱入心，則當死也。心肺兩間中有斜鬲膜，鬲膜下際，內連於橫鬲膜，故心熱入肺，久久傳化，內為鬲熱，消渴而多飲也。柔，謂筋柔而無力，痓謂骨痓而不隨，氣骨皆熱，髓不內充，故骨痓強而不舉，筋柔緩而無力也。脾土制水，腎反移熱以與之，是脾土不能制水而受病，故久久傳為虛損也。腸澼死者，腎主下焦，象水而冷，今乃移熱，是精氣內消，下焦無主以守持，故腸澼除而氣不禁止。

馬蒔曰：「此又即五臟之移熱者告之也。肝藏血，又主驚，今脾移熱於肝，傳其所勝己者，其熱盛矣，則肝氣必虛，故被所勝者乘所不勝，當為驚為衂，衂者，鼻中出血也。又心屬君火，肝有相火，肝移熱於心，傳其我所生者。然心不受邪，以母傳子，而二火炎熾，病不可支，故死也。人有膈膜，前齊鳩尾，後齊十一椎，居心肺」 之下，而有斜膜，上與心肺相連，故心移熱於肺，傳其我所勝之金。上文心移寒於肺，寒蒸為熱，而成肺消，今則鬲亦被熱而成鬲消，由此推之，則肺消難免矣。《上》文曰「死不治」 ，而此亦非易治之證也。夫肺主氣，腎主骨，肺熱有餘，傳之於腎，傳其我所生之水，則氣與骨皆熱。其骨成痓而難舉，柔則痿弱而無力也。脾土制水，腎反移熱以與之傳其所不勝者，其熱盛矣，是脾土不能制水而受病，久則為益虛也。脾氣不能運化，而小腸大腸皆有澼積，如《通評虛實論》所謂或便血，或下白沫，或下膿血者是也。此則上絕水竭，死不可治。張志聰曰：「東方肝木，其病發驚駭。肝主血，故熱甚則衄。心主君火而」 不受邪，邪熱乘之，故死。心肺居於鬲上，火熱淫於肺金，則金水之液涸矣。鬲消者，鬲上之津液耗竭而為消渴也。腎者水也而生骨，腎臟燥熱，則髓精不生，是以筋骨痿弱而為柔痓也。太陰濕土主氣，不能制水而反受濕熱相乘，脾氣虛傷，則不能磨運水穀，而為腸澼下利，穀氣已絕，故為不治之死證。

胞移熱於膀胱，則癃溺血。膀胱移熱於小腸，鬲腸不 便，上為口糜。小腸移熱於大腸，為《虙瘕》，為沈。大腸移 熱於胃，善食而瘦，又謂之「食亦。」胃移熱於膽，亦曰食 亦。膽移熱於腦，則辛頞鼻淵。鼻淵者，濁涕下不止也。 傳為衂衊瞑目，故得之氣厥也。〈虙伏同頞音遏衊莫結切〉

王冰曰：膀胱為津液之府，胞為受納之司，故熱入膀胱，胞中外熱，陰絡內溢，故不得小便而溺血也。「《正理論》曰：『熱在下焦則溺血』」 ，此之謂也。小腸脈絡心，循咽下鬲抵胃，屬小腸，故受熱以下，令腸鬲塞而不便，上則口生瘡而糜爛也。小腸熱已，移入大腸，兩熱相薄，則血溢而為伏瘕，血澀不利，則月事沈滯而不行，故云為虙，瘕，為沈也。胃為水穀之海，其氣外養肌肉，熱消水穀，又鑠肌肉，故善食而瘦。又謂之食亦者，謂食人移易而過，不生肌膚也。腦液下滲則為濁涕，涕下不已如水泉，故曰鼻淵。頞，謂鼻頞也。足太陽脈，起於目內眥，上額交巔上，入絡腦，足陽明脈起於鼻交頞中，旁約太陽之脈。今腦熱，則足太陽逆，與陽明之脈俱盛，薄於額中，故鼻頞辛也。辛謂酸痛，足陽明脈交頞中，旁約太陽之脈故爾。熱盛則陽絡溢，陽絡溢則衄出汗血也。衊謂汗血也。血出甚，陽明、太陽脈衰，不能榮養於目，故目瞑，皆由氣逆而得之也。

馬蒔曰：此以六腑之移熱者告之也。王安道曰：「膀胱固為津液之腑，又有胞居膀胱之中。《靈樞》五味篇曰：『膀胱之胞薄以懦』。」 《類纂》曰：「膀胱者，胞之室。」 今胞中熱極，乃移熱於膀胱，則為癃、為溺血。癃者，小便不通也。宣明五氣論曰：「膀胱不利為癃。」 蓋熱極則胞與膀胱皆脹，而溺不得出也。溺血者，血隨溺下也。《正理》論曰：「熱在下焦，則溺血也。」 膀胱上口，上連於小腸，今膀胱之熱移之，是水能勝火也。故小腸本受盛之官，化物所出，今火熱熏蒸，其腸鬲塞而熱燥，不下不得二便，且熱上出於口，亦為口瘡而糜爛。蓋七竅在上，口通腸胃，其病如此耳。又小腸下口，大腸之上口也。小腸移熱於大腸，是傳其所勝也。兩熱相搏，則血積而為伏瘕，其伏瘕則沈於其中也。又胃為水穀之海，其氣外養肌肉，今大腸之熱移之，是傳其生我者也，則胃火愈盛，食已如饑，故雖多食而肌肉瘦削，又謂之「食亦」 ，其亦當作易，蓋飲食移易而過，不生肌膚也。又胃移熱於膽，是傳其所勝我者，則胃病如故，而膽木生火，亦當善食而瘦也，亦名曰《食亦》。又膽脈起於目銳眥，上抵頭角，下耳後。凡腦後之穴，曲折布繞，故膽移熱於腦，則辛頞鼻淵。辛頞者，鼻頞辛酸也。鼻淵者，濁涕下不止也。此皆熱使之然，及其久而傳也，則為衂衊，為瞑目。蓋鼻熱既久，血從上涌，故鼻中出。

血。其目亦瞑暗也。凡此五臟六腑。寒熱相移者如此。皆得之氣逆所致也。能隨各經之氣以預治。則寒熱可以不至於相移矣。

張志聰曰：「膀胱者，胞之室也。衝任起於胞中，為經血之海。胞移熱於膀胱，是經血之邪，移於膀胱，故溺血。熱則水道燥涸，故癃閉也。小腸之脈絡心，循咽下鬲，屬小腸。小腸之下，名曰闌門，濟泌別汁，滲入膀胱。膀胱反移熱於小腸，是以鬲腸不能下滲，濕熱之氣，反隨經上逆，而口為之糜爛矣。瘕者，假也，假津血而為」 聚汁也。蓋小腸主液，大腸主津，小腸移熱於大腸，則津液留聚而為伏瘕矣。沈，痔也。小腸主火，大腸主金，火熱淫金，則為腸痔。《邪氣臟腑篇》曰：「腎脈微濇為沈痔。」 胃主受納水穀，大腸為傳導之官，大腸熱邪，反逆乘於胃，是以胃熱則消穀善食。陽明燥熱則榮衛津液不生，故雖能食而瘦，亦懈㑊也。然能食而身體懈惰，故又謂之食亦。夫五臟六腑之生氣，皆取決於膽，膽氣燥熱，則生陽不升，故身體懈惰。胃氣熱則消穀善饑，故亦曰食㑊。膽氣上升，則熱隨入腦。俠鼻兩旁曰頞。腦為精髓之海，髓者骨之充也，腦者陰也，故腦滲則為涕。愚按：胞膽、腦髓，奇恆之腑也。腸胃膀胱，四形臟也。論「奇恆之腑相傳」 者，謂膽與腦胞與膀胱，無經絡之相通，乃熱邪在氣而氣相乘也。至於腸胃之逆傳，亦邪熱在氣而不在腑，故為伏瘕食亦之證，而不得從下解。又總釋臟腑寒熱相移，皆在氣而不在經，故曰「得之氣厥」 也。夫熱氣上升，迫於絡脈則為衄，淡滲皮毛之血，不能化液為汗，則為衊；邪熱傷氣而陽氣虛，則目瞑，言邪出於腦，則傳於氣分，而為衄衊瞑目之證。併釋經脈內連臟腑，如臟邪在經，入臟則死；腑邪在經，則溜於腸胃而從下解，此邪在臟腑氣分，故外內相乘，則為寒熱之往來；臟腑相移，則為寒熱之氣厥。此在氣而不在經，故篇名《氣厥論》，而末結曰「得之氣厥也。」 。

本作品在全世界都属于公有领域，因为作者逝世已经超过100年，并且于1929年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- 維基小霸王

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第038卷

关于